kardosdrur/scandi-wiki huggingface dataset:
Skovshoved tankstation

Skovshoved tankstation er en tankstation i funkis-stil opført i 1936 er tegnet af arkitekt Arne Jacobsen.

Arne Jacobsen har brugt elementer fra den berømte stol Myren, hvor ryggens facon ses i tankstationens halvtag.

I 2006 modtog tankstationen Europa Nostra-prisen for en renovering af bygningen.

I dag drives tankstationen som en UNO-X-tankstation.

Se også 
 Bellavista
 Bellevue strandbad
 Bellevue Teatret

Referencer 

Funktionalisme (arkitektur)
Tankstation
Arne Jacobsen
Tankstationer i Danmark
Design fra Danmark
Stureplan

Stureplan er en plads i det indre Stockholm mellem Norrmalm og Östermalm. Pladsen forbinder de større gader Kungsgatan, Birger Jarlsgatan og Sturegatan. Bygningerne rundt om pladsen huser banker, andre finansielle institutioner såvel som virksomhedshovedsæder.

I Sverige er Stureplan blevet et velkendt symbol for eksklusivitet siden området gennemgik større istandsættelser i løbet af 1980'erne. Området rummer mange dyre, luksuriøse barer og restauranter og frekventeres ofte af unge kendisser, forretningsfolk og de yngre medlemmer af den svenske kongefamilie. 

Parken Humlegården med Kungliga biblioteket ligger tæt på Stureplan. 

Pladser i Stockholm
Victor Adler

Victor Adler (24. juni 1852 i Prag – 11. november 1918 i Wien) var en østrigsk socialdemokratisk politiker. Han var far til politikeren Friedrich Adler.

Adler grundlagde den socialistiske bevægelse i Østrig og etablerede de marxistiske publikationer Gleicheit i 1886 og Arbeiterzeitung i 1889. Samme år deltog han i partidagene i Hainfeld, hvor Sozialdemokratische Partei Österreichs blev grundlagt. Fra 1905 havde han været medlem af landets provisoriske regering.

Han var før 1. verdenskrig en moderat socialdemokrat og leder af Socialistpartiet i Wien. Han støttede offentligt regeringens beslutningen om at gå i krig, men var rent privat betænkelig.

I 1918 støttede han som udenrigsminister i Karl Renners regering Anschluss, der samlede Østrig og Tyskland.

Udenrigsministre fra Østrig
Nicolas Boileau-Despréaux

Nicolas Boileau-Despréaux, ofte blot omtalt som Boileau, (født 1. november 1636 i Paris, død 17. marts 1711 smst.) var en fransk digter, litteraturteoretiker og -kritiker.

Boileau blev opdraget med tanke på en juridisk karriere, men endte med at blive forfatter. Han er kendt for værker som Satires og Epistles, L'Art Poétique og Le Lutrin, hvor han gik til angreb på det, han opfattede som samtidens dårlige smag. En dansk oversættelse af hans tolv satirer udkom i 1757.

Bibliografi 
 Les Satires (1660–1668)
 Épîtres (1669-1695)
  L’Art poétique  (1674)
 Traité du sublime (1674) 
 Le Lutrin (1674-1683)
 Dialogue sur les héros de roman (1688)
 Réflexions critiques sur Longin (1694-1710)
 Lettres à Charles Perrault (1700)
 Œuvres de Boileau (1740)
 Correspondance avec Brossette (1858)

Digtere fra Frankrig
Litteraturkritikere fra Frankrig
Litteraturvidenskabsfolk
Satirikere fra Frankrig
Franskmænd i 1600-tallet
Franskmænd i 1700-tallet
Medlemmer af Académie des inscriptions et belles-lettres
Medlemmer af Académie française
Brevkasse

Brevkasse har mere end en betydning:

 Brevkasse (rubrik) – en rubrik i et medie som svarer på spørgsmål fra lyttere og læsere. 
 Brevkasse (privat) – en postkasse målrettet brevpost.
 Brevkasse (offentlig) - en postkasse til afsendelse af post, typisk placeret i det offentlige rum
Hyacinthe Rigaud

Hyacinthe Rigaud (20. juli 1659 – 27. december 1743) var en fransk portrætmaler, der var Ludvig den 14.s hofmaler. 

Hans mest kendte maleri er et portræt af Ludvig fra 1701 på kunstmuseet Louvre i Paris.

Malere fra Frankrig
Barokmalere
Portrætmalere
Hofmalere fra Frankrig
Medlemmer af Académie royale de peinture et de sculpture
Franskmænd i 1600-tallet
Franskmænd i 1700-tallet
Modtagere af Prix de Rome for maleri
Brevkasse (rubrik)

En brevkasse er en rubrik eller program i et medie som besvarer spørgsmål fra læserne og lytterne. Fra DR kendes især Tine Brylds program Tværs.

Tidligere optrådte danske dagblades brevkasse- og læserbrevsspalter i visse tilfælde som en sammenblandet kategori.

Referencer 

Kommunikation
Oceania Nations Cup

Oceania Nations Cup er det kontinentale håndboldmesterskab for landshold i Oceanien. Mesterskabet spilles hvert andet år for både mænd og kvinder. Mændenes mesterskab spiller i lige år, mens kvinderne spiller i ulige år.

Historie 
Oceania Nations Cup 2008 fungerede tillige som kvalifikation til VM i håndbold 2009 for mænd. Ny Kaledonien vandt egentligt retten til at deltage i VM, da de vandt turneringen, men de er som fransk koloni ikke medlem af IHF og må derfor ikke deltage i VM. Pladsen ved VM gik derfor videre til Australien, der blev toer.

Mesterskaber og resultater

Mænd

Kvinder

Kilder / eksterne henvisninger 
 Oceania Handball Federation 
 OHF News Archives – New Caledonia, winner of the first Oceania Nations Cup – Monday, May 28, 2007  
 Handballdaten.de
Ilta-Sanomat

Ilta-Sanomat er en finsk tabloidavis, der er landets næststørste avis, kun overgået af Helsingin Sanomat. Dens direkte konkurrent på markedet er tabloidavisen Iltalehti. Avisen blev grundlagt i 1932 og er politisk neutral. Den ejes af mediekoncernen Sanoma og har sin redaktion i Helsinki.

Navnet Ilta-Sanomat betyder "aftennyheder".

Eksterne henvisninger
 Ilta-Sanomats hjemmeside

Aviser fra Finland
Etableret i 1932
UCI ProTour 2009

UCI ProTour 2009 er den femte sæson UCI arrangerer sin ProTour.

Der er, ligesom i 2008-sæsonen, 18 hold i ProTouren, men der er sket to udskiftninger. Credit Agricole og Team Gerolsteiner er lukket, mens Garmin-Slipstream og Team Katusha kører med i ProTouren for deres første gang i 2009.

Løb 
Endeligt opdateret..

Hold 
Senest opdateret 27. januar 2009 .

Referencer 

Cykelløb i 2009
Team Katusha-Alpecin

Team Katusha-Alpecin var et schweizisk professionelt cykelhold (tidligere russisk), som i 2019 deltog i UCI World Tour. Den tidligere ejer af Tinkoff Credit Systems, Oleg Tinkov var oprindeligt medejer og præsident hos Katusha, men han forlod holdet efter uoverensstemmelser med Andrei Tchmil.

Sæsoner

2019

Sejre

2018

Sejre

Udstyr 
 Beklædning: Santini
 Cykler: Canyon Bicycles
 Gear: Campagnolo
 Hjul: Campagnolo
 Hjelm: Lazer

Referencer

Eksterne henvisninger 

Ophørte cykelhold fra Rusland
Etableret i 2009
Ophørt i 2019
Bobby

Bobby er navnet på to film:

 Bobby (film fra 2006) –  et drama om mordet på den amerikanske senator Robert F. Kennedy.
 Bobby (film fra 1973) –  en Bollywoodfilm om kærligheden mellem to teenagere fra forskellige klasser i Bombay.
 Bobby (kortfilm) – kortfilm fra 2009 instrueret af Julie Bille
Fantomgraviditet

Fantomgraviditet eller couvadesyndrom er den medicinske/mentale tilstand hvorved en vordende far oplever noget nær den samme opførsel som hans gravide partner nær fødslen, deriblandt hendes fødselsveer.

Ordet "couvade" kommer fra det tidlige franske ord Couver "at klække" og henviste oprindeligt til en baskisk tradition hvor faderen under eller straks efter barnets fødsel ville gå i seng og beklage sig over at have fødselssmerter, og fik den samme behandling som oftest blev vist kvinder under graviditet eller efter at have født.  Det medicinske term for denne tilstand er sympatetisk graviditet.

Kilder
Klein, H. Couvade syndrome: male counterpart to pregnancy. Int J Psychiatry Med, 21: 1, 1991, 57-69.
Counihan, Carole. The Anthropology of Food and Body: Gender, Meaning, and Power. New York: Routledge, 1999.

Eksterne henvisninger
Couvade i hos stammekulturer 
The Making of Modern Dad
Couvade i den moderne verden 
Feeling Her Pain The Male Pregnancy Experience 
Men suffer from phantom pregnancy, BBC News, 14. juni 2007.

Graviditet
Christina Rossetti

Christina Georgina Rossetti (5. december 1830 i London – 29. december 1894 smst.) var en britisk digter.

Hun var søster til kunstneren Dante Gabriel Rossetti. Faderen, Gabriele Rossetti, var politisk flygtning fra Neapel og moderen, Frances Polidori, var søster till Lord Byrons ven og læge John William Polidori.

Christina Rossetti blev privat uddannet. Som barn var hun meget syg. Hun skrev allerede poesi i teenageårene. Hendes forlovelse med kunstneren James Collinson blev brudt grundet religiøse forskelle. Den erfaring inspirerede hende til at skrive et af sine mest populære digte, Remember. Mange af hendes vers henvendte sig til børn.

(Fra digtet "The Milking-Maid" ("Den Malkende Pige") af Christina Georgina Rossetti)

Kilder

Eksterne henvisninger 

 Christina Rossetti på Poets.org 
 

Digtere fra England
Anthony Burgess

Anthony Burgess, egentlig John Anthony Burgess Wilson (født 25. februar 1917 i Manchester, død 22. november 1993 i London) var en britisk forfatter, journalist, dramatiker, digter, oversætter, lærer og komponist.

Burgess er i dag bedst kendt for at have skrevet A Clockwork Orange som blev filmatiseret af Stanley Kubrick i 1971.

Navnet Burgess var hans moders pigenavn; navnet Anthony tog Burgess da han blev konfirmeret.

Referencer

Eksterne henvisninger 

 

Romanforfattere fra Storbritannien
Personer fra Manchester
Dramatikere fra England
Digtere fra England
Journalister fra Storbritannien
Oversættere fra England
Komponister fra England
François-Noël Babeuf

François-Noël Babeuf (født 23. november 1760, død 27. maj 1797), kendt som Gracchus Babeuf, var en fransk politisk agitator og journalist under den franske revolution. Han er senere beskrevet som socialist og kommunist, skønt disse ideologier ikke fandtes i hans samtid. 

Babeuf blev påvirket af Rousseau og blev af Karl Marx og Friedrich Engels betragtet som en pioner. 

Han blev guillotineret som ansvarlig for "de liges konspiration".

Referencer

Eksterne henvisninger 

Journalister fra Frankrig
Baku Metro

Baku Metro (, i 1967—1991 også Ленин адына Бакы Метрополитени — Lenin adına Bakı Metropoliteni,  – V. I. Lenin Baku Metro) er en undergrundsbane i Baku, hovedstaden i Aserbajdsjan.

Den åbnede den 6. november 1967 – under Sovjet-tiden – og har egenskaber som kan findes i de fleste eks-sovjettiske systemer, deriblandt meget dybe centrale stationer og dekorationer som blander traditionel aserbajdsjanske nationalmotiver med den sovjettiske ideologi.

Linjer

Rutenettet og datoen for åbningen

Tidslinje

Eksterne kilder/henvisninger 

 Baku Metroens officielle hjemmeside   
 Urbanrail.net – Baku 

 
Jernbaneselskaber i Aserbajdsjan
The Mentalist

The Mentalist er en amerikansk politidrama-serie skabt af Bruno Heller, instrueret af Chris Long og David Nutter. Første sæson startede på dansk tv den 2. februar 2009 på TV3 klokken 21:00.

Om serien 

Patrick Jane arbejdede som clairvoyant blandt andet på tv, men stoppede da seriemorderen Red John dræbte hans kone og datter. Han holdt derefter op med at påstå, at han havde overnaturlige evner og er nu meget skeptisk overfor alle, der siger, at de har disse evner. Dog er han noget af en menneskekender. Han kender meget til psykologi, er meget observant, han kan bruge hypnose og har en meget god hukommelse. Derfor er han for eksempel i stand til at se om folk lyver ved at kigge på deres kropssprog. Han bruger mange forskellige teknikker til at se om folk lyver, fx om deres puls er uregelmæssig eller de rødmer. Disse evner har han valgt bruge til at hjælpe California Bureau of Investigation (CBI) med at fange Red John. 
Men der er også mange andre sager, hvor bureauet kan bruge hans hjælp, hvorfor de færreste afsnit i serien handler om Red John. Jane er ikke ansat ved CBI, men arbejder som konsulent. Han har ikke en pistol og er ofte ligeglad med hvad den øverste chef har udstukket af ordrer.
Fordi Jane er så dygtig som han er, tror mange af hans kollegaer i CBI, at han i virkeligheden har de overnaturlige evner, som han påstår ikke eksisterer. 
En højtstående agent Teresa Lisbon er generelt hans samarbejdspartner i CBI. Hun bryder sig ikke altid om de små tricks, som Jane gør brug af.

Medvirkende

Øvrige medvirkende

Eksterne henvisninger 

 The Mentalist officielt website (CBS)
 
 The Mentalist på TVSerie-Guiden.dk

Dramaserier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra CBS
Bratz

Bratz er en serie dukker lanceret første gang i 2001 af firmaet MGA Entertainment som en konkurrent til Barbie-dukken fra Mattel Inc.

Bratzdukkerne har større hoved, smallere talje og større læber end Barbie. Folkene bag Bratz lancerede Bratz Boyz i 2002 og Bratz Babyz i 2004. Filmen Bratz: The Movie blev lanceret i amerikanske biografer 3. august 2007. Foruden dukkerne findes Bratz som en række andre produkter, blandt andet sminke.

Bratzdukkerne er blevet kritiseret for at give unge piger et orientalsk skønhedsideal blandt andet med smalle taljer, store læber og voldsom sminke. Bratz er også blevet kritiseret for deres materialistiske interesse på mærketøj, sminke og mode.. "Brat" er det engelske ord for en forkælet møgunge.

Eksterne henvisninger 
 Officiel hjemmeside
 MGA Entertainment

Noter 

Dukker
Man on Wire

Man on Wire er en dokumentarfilm instrueret af James Marsh. Filmen beskriver Philippe Petits happening i 1974 en 45 minutters gå- og dansetur på en wire mellem Twin Towers i New Yorks World Trade Center, filmen er baseret på Philippe Petits bog, To Reach the Clouds.

Filmen konkurrerede i World Cinema Documentary Competition  på 2008 Sundance Film Festival, hvor den vandt Grand Jury Prize: World Cinema Documentary og World Cinema Audience Award: Documentary. Filmen har desuden senere vundet adskillige andre priser for eksempel Oscar for bedste dokumentar, features.

I et interview foretaget mens filmen vises på 2008 Tribeca Film Festival, har direktør James Marsh forklaret, at han var draget til historien delvis fordi det straks slog ham som "a heist movie". Marsh kommenterede også, at han som en New Yorker, så filmen som kunne give noget at give tilbage til byen. Han sagde, at han håber at høre folk sige, at de nu vil altid tænke på Petit og hans præstation, når der mindes World Trade Centers tvillingetårne.

Reaktion på, hvorfor tårnene destruktion 27 år senere ikke blev nævnt i filmen, forklarede Marsh, at Phillippe Petits handling var "utroligt smukt", og at det "ville være uretfærdigt og forkert at inficere historien med at nævne noget om tvillingetårnenes ødelæggelse." 

Filmens producent, Simon Chinn, mødte først Philippe Petit i 2005 på BBC Radio 4's Desert Island Discs, her besluttede han at søge ham om rettighederne til filmen baseret på hans bog, To Reach the Clouds.

Filmens musik er primært af Michael Nyman.

Noter

Eksterne henvisninger 
 

Dokumentarfilm fra Storbritannien
World Trade Center
Amerikanske film fra 2008
Oscar for bedste dokumentar
Dokumentarfilm fra USA
Britiske film fra 2008
Interfax

Interfax (russisk: Интерфакс) er et uafhængigt nyhedsbureau i Rusland, der blev etableret i 1989.

Bureauet har 1.500 journalister og reportere i hele verden og fokuserer på nyheder i Europa og Asien.

Interfax har kontorer i London, New York, Frankfurt am Main, Hong Kong, Shanghai, Peking, Denver, Moskva, Warszawa, Budapest, Prag, Kyiv, Minsk og Almaty.

Eksterne henvisninger 

 Interfax' internationale hjemmeside

Etableret i 1989
Nyhedsbureauer
Medievirksomheder fra Rusland
Oberreute

Oberreute er en kommune i Landkreis Lindau, i regierungsbezirk Schwaben, i den tyske delstat Bayern. Den er en del af Verwaltungsgemeinschaft Stiefenhofen, og er en statsanerkendt kurby.

Geografi 
Oberreute ligger i Region Allgäu, ca. 5 km fra grænsen til Østrig.

Geschichte 
Oberreute opstod i slutningen af det 18. århundrede; I 1797 blev den første kirke opført. hørte tidligere til Østrig, og var en del af det østrigske herskab Bregenz-Hohenegg. Efter Freden i Pressburg (1805) blev kommunen en del af Bayern.

Eksterne henvisninger 

 Fund Römerkopf bei Oberreute

Westallgäu
Posten AB

Posten AB er en svensk statsejet virksomhed, der som den eneste tilbyder posttjeneste over hele Sverige. Siden 1994 har Posten været et statsligt aktieselskab under Näringsdepartementet. Posten omsatte i 2005 for 25,2 mia. SEK og beskæftigede 30.000 ansatte.

Postens historie går tilbage til 1636, hvor Axel Oxenstierna etablerede Kungliga Postverket. Posten havde monopol på omdeling af breve frem til 1993, men i 2003 sad Posten stadig på 90% af brevmarkedet og i modsætning til de andre aktører er Posten forpligtet til at befordre A-post over hele Sverige fra dag til dag, dog blev lørdagsomdelingen indstillet i 1987. Siden 2000 har Posten ændret servicenettet, således at mange posthuse blev nedlagt til fordel for mindre postbutikker på tankstationer og i supermarkeder.

I april 2008 blev det offentliggjort, at Posten AB og Post Danmark havde planer om at fusionere, og den 24. juni 2009 blev fusionen en realitet med etablering af det fælles statsejede selskab Posten Norden AB. I 2013 begyndte selskabet at skifte den visuelle tilstedeværelse. Fra 2015 har hele den svenske virksomhed skiftet farve til blå farve, som benyttes af hele PostNord koncernen, og navnet Postnord.

Referencer

Eksterne henvisninger 
 Postens hjemmeside

Transportvirksomheder fra Sverige
Statsejede virksomheder fra Sverige
Postnord
WrestleMania VIII

WrestleMania VIII var den ottende udgave af pay-per-view-showet WrestleMania produceret af World Wrestling Federation. Det fandt sted 5. april 1992 fra Hoosier Dome i Indianapolis, Indiana og var således det sidste WrestleMania-show, der blev afholdt på et stadium, indtil WrestleMania X-Seven. 

Selvom der på programmet var en VM-titelkamp mellem den regerende verdensmester Ric Flair og Randy Savage, var showets main event en kamp mellem Hulk Hogan og Sid Justice. Kampen gik ikke, som WWF ellers havde planlagt: Det var meningen, at Papa Shango skulle løbe ind i ringen og angribe Hulk Hogan, hvilket ville få Sid Justice diskvalificeret, men han missede sit vink til at gøre det, og Sid Justice blev nødt til at komme op fra Hogans ellers stensikre finishing move. Justices manager, Harvey Wippleman, løb i stedet for ind i ringen lidt senere, og dommeren diskvalificerede Justice. 

Det var ellers oprindeligt planen, at showets main event skulle være en VM-titelkamp mellem Ric Flair og Hulk Hogan. Det havde uden tvivl været en sand drømmekamp ved WrestleMania, eftersom Hulk Hogan havde været den ubestridte superstjerne i World Wrestling Federation i 1980'erne, og Ric Flair havde domineret wrestlingringen i National Wrestling Alliance i samme periode. Med Ric Flairs ankomst til WWF i 1991 og efter hans VM-titelsejr i årets Royal Rumble, var Ric Flair og Hulk Hogan for første gang ved et WrestleMania samtidig. Det er usikkert, hvad der fik WWF til at ændre planer mht. drømmekampen. I stedet for blev Flair-Hogan-kampen først afholdt i World Championship Wrestling i sommeren 1994 ved WCW's Bash at the Beach, hvor Hulk Hogan besejrede Ric Flair i en kamp om WCW World Heavyweight Championship.

Resultater 

 Shawn Michaels (med Sensational Sherri) besejrede El Matador
 The Undertaker (med Paul Bearer) besejrede Jake Roberts
 WWF Intercontinental Championship: Bret Hart besejrede Roddy Piper 
 Bret Hart vandt dermed titlen fra Roddy Piper.
 Big Boss Man, Virgil, Sgt. Slaughter og Hacksaw Jim Duggan besejrede Nasty Boys (Brian Knobbs og Jerry Sags), Repo Man og The Mountie (med Jimmy Hart)
 WWF Championship: Randy Savage (med Miss Elizabeth) besejrede Ric Flair (med Mr. Perfect)
 Randy Savage vandt dermed VM-titlen for anden gang.
 Tatanka besejrede Rick Martel
 WWF World Tag Team Championship: Natural Disasters (Earthquake og Typhoon) besejrede Money Inc. (Ted DiBiase og Irwin R. Schyster) (med Jimmy Hart) 
 Money Inc. blev talt ud af dommeren, og trods nederlaget var de i stand til at forsvare VM-bælterne.
 Owen Hart besejrede Skinner
 Hulk Hogan besejrede Sid Justice (med Harvey Wippleman) via diskvalifikation.
 Sid Justice blev diskvalificeret, da hans manager angreb Hulk Hogan.
 Wippleman og Justice fortsatte sammen med Papa Shango med at angribe Hulk Hogan, indtil Ultimate Warrior gjorde sit comeback til wrestling og løb ind i ringen og hjalp Hogan.

Wrestling
Wrestling i 1992
Belvidere (New Jersey)

Belvidere er en amerikansk by og administrativt centrum for det amerikanske county Warren County i staten New Jersey. Byen har  indbyggere.

Referencer

Ekstern henvisning 

 Belvideres hjemmeside 

Byer i New Jersey
Hackensack (New Jersey)

Hackensack er en amerikansk by og administrativt centrum i det amerikanske county Bergen County, i staten New Jersey. Byen har  indbyggere.

Referencer

Ekstern henvisning 

 Hackensacks hjemmeside 

Byer i New Jersey
Forstæder til New York City
Jake Roberts

Aurelian Smith, Jr., bedre kendt under ringnavnet Jake "The Snake" Roberts, (født 30. maj 1955) er en tidligere amerikansk wrestler, der er mest kendt for sin tid i World Wrestling Federation (i dag, WWE). Han er søn af den tidligere wrestler Aurelian "Grizzly" Smith. Roberts havde to succesrige perioder hos World Wrestling Federation – den ene fra 1986 til 1992 og den anden fra 1996 til 1997. Derudover wrestlede han også i World Championship Wrestling (WCW) og den mexicanske wrestlingorganisation Asistencia Asesoría y Administración (AAA).  

Gennem karrieren var han kendt for sine intense og intellektuelle interviews, sin mørke karisma og sin omfattende brug af psykologi i kampene. Brugen af psykologi i kampene er han blevet krediteret for at have lært bl.a. The Undertaker og Steve Austin. Han er desuden krediteret for at have opfundet DDT'en, som han ofte brugte til at afgøre kampene med.

Smith nåede størst succes i rollen som Jake "The Snake" Roberts i WWF i 1980'erne, hvor han fejdede med blandt andre Randy Savage, Hulk Hogan og André the Giant. I 1987 wrestlede han foran 93.000 ved WrestleMania III i en kamp mod The Honky Tonk Man, hvor han gik til ringen sammen med rockstjernen Alice Cooper. Efter flere års pause vendte Roberts tilbage til WWF i 1996, hvor han nåede finalen i den årlige King of the Ring-turnering og tabte til Steve Austin. Roberts forlod WWF i 1997. 

I 1999 medvirkede Smith i wrestlingdokumentaren Beyond the Mat, hvor hans massive stof-, pille- og alkoholmisbrug blev dokumenteret. WWE dokumenterede hans karriere og misbrug i dokumentaren Pick Your Poison i 2005. 

Efter flere årtiers misbrug flyttede Smith ind hos den tidligere WCW-wrestler Diamond Dallas Page, hvor han begyndte på en stof- og alkoholfri yoga-træning for at komme i form til et comeback. I 2014 vendte Jake "The Snake" Roberts tilbage til WWE og blev indsat i WWE Hall of Fame.

Eksterne henvisninger 

 
 
 

Wrestlere fra USA
Imola

Imola er en by i den norditalienske region Emilia-Romagnas provins Bologna. Indbyggertallet er omkring 65 000.

Byen opstod allerede i antikken. På Romerrigets tid fik byen navnet "Forum Cornelii" efter Lucius Cornelius Sulla, som grundlagde en romersk koloni der. Navnet Imola kommer fra lokal dialekt, "dernede", altså en slags stedsangivelse som passer med at man står på højdedragene i nærheden og peger på byen.

I Forum Cornelii krydsede romervejene Decumanus Maximus og Cardo Maximus.

I byen ligger bilbanen Autodromo Enzo e Dino Ferrari, hvor der blandt andet er blevet afholdt en række Formel 1-løb.

Referencer

Eksterne henvisninger 

Byer i Emilia-Romagna